A red letter c on a black background

Description automatically generated

*ข่าวประชาสัมพันธ์*

**เอสซีจี คว้า 5 รางวัลงาน TMA Excellence Awards 2024 โดดเด่นด้านผู้นำ พัฒนาคน**

**ธุรกิจเติบโตยั่งยืนด้วยนวัตกรรมกรีน ปรับองค์กรคล่องตัวยิ่งขึ้นรับทุกความท้าทายโลก**



**เอสซีจี รับ 5 รางวัลจากงาน TMA Excellence Awards 2024 ประกอบด้วยรางวัลพระราชทาน Thailand Corporate Excellence Awards 2024 หรือองค์กรที่เป็นเลิศด้านการบริหารจัดการ จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีรวม 3 รางวัล ได้แก่ รางวัลความเป็นเลิศด้านผู้นำ (Leadership Excellence) รางวัลความเป็นเลิศด้านการพัฒนาที่ยั่งยืน (Sustainable Development Excellence) และรางวัลความเป็นเลิศด้านการจัดการทรัพยากรบุคคล (Human Resource Management Excellence) ต่อเนื่องเป็นปีที่ 22 และอีก 2 รางวัล ได้แก่ รางวัล Thailand Digital Excellence Awards สาขา End-to-End Digital Transformation และรางวัล SMEs Excellence Awards ประเภท Silver Award ความเป็นเลิศประเภทอุตสาหกรรมการผลิต (Manufacturing) โดยมีนายจิรายุ อิศรางกูร ณ อยุธยา องคมนตรีเป็นประธานในพิธีมอบรางวัล**

**นายปรเมศวร์ นิสากรเสน ผู้ช่วยผู้จัดการใหญ่-การบริหารกลาง เอสซีจี** กล่าวว่า “รางวัลพระราชทานอันทรงเกียรติ ที่เอสซีจีได้รับจากงาน Thailand Corporate Excellence Awards 2024 ครั้งนี้ สร้างความภาคภูมิใจและยินดีเป็นอย่างยิ่งให้กับเอสซีจี เพราะเป็นสิ่งสะท้อนถึงการได้รับความเชื่อมั่นและไว้วางใจจากผู้บริหารระดับสูงทั่วประเทศและคณะกรรมการผู้ทรงคุณวุฒิ ที่เห็นถึงความมุ่งมั่นทุ่มเทของเอสซีจีในการพัฒนานวัตกรรมสินค้าและบริการใหม่ ๆ ที่เน้นนวัตกรรมกรีน การบริหารธุรกิจแบบองค์กรคล่องตัว (Agile Organization) เพื่อเพิ่มศักยภาพการแข่งขันในตลาดโลกให้แข็งแกร่งและรวดเร็วยิ่งขึ้น ตอบรับทุกความท้าทายของโลกทั้งเศรษฐกิจผันผวน โลกเดือด พร้อมหาโอกาสใหม่ ๆ ทั้งจากภายในและภายนอก การบริหารงานบุคคลที่มุ่งสู่การเป็นองค์กรแห่งโอกาสสำหรับทุกคนอย่างเท่าเทียม (Organization of Possibilities) รวมทั้งการนำเทคโนโลยีที่มีประสิทธิภาพมาประยุกต์ใช้สร้างโอกาสใหม่ ๆ ทางธุรกิจ ตลอดจนความตั้งใจในการปรับปรุงประสิทธิภาพการบริหารจัดการด้านต่าง ๆ อย่างต่อเนื่อง เพื่อตอบสนองความต้องการของลูกค้า พร้อมก้าวผ่านทุกปัจจัยท้าทายในโลกยุคปัจจุบัน”

สำหรับรางวัล Thailand Corporate Excellence Awards 2024 สมาคมการจัดการธุรกิจแห่งประเทศไทย (TMA) ร่วมกับสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย มอบแก่องค์กรที่มีความเป็นเลิศด้านการบริหารจัดการสาขาต่าง ๆ จากการสำรวจความคิดเห็นของผู้บริหารระดับสูงทั่วประเทศ และกรรมการผู้ทรงคุณวุฒิ ร่วมพิจารณาจากแนวทางการบริหารองค์กรในสาขานั้น ๆ ประกอบกับผลลัพธ์และความสำเร็จจากการดำเนินงาน (Thailand Corporate Excellence Survey) ซึ่งสะท้อนถึงความมุ่งมั่นทุ่มเทสู่ความเป็นเลิศตามแนวทาง Inclusive Green Growth ของเอสซีจี ที่เน้นการพัฒนารอบด้านทั้งการเติบโตทางธุรกิจ และการคำนึงถึงสิ่งแวดล้อม ชุมชน เพื่อสร้างความเติบโตอย่างยั่งยืนร่วมกัน แม้ในสถานการณ์ท้าทายจากปัจจัยทางเศรษฐกิจที่ผันผวน การเมือง และภัยคุกคามต่าง ๆ

สำหรับรางวัล Thailand Digital Excellence Awards สาขา End-to-End Digital Transformation ซึ่งมอบให้องค์กรที่มีความเป็นเลิศด้านการบริหารจัดการดิจิทัล จากสมาคมการจัดการธุรกิจแห่งประเทศไทย (TMA) ร่วมกับสำนักงานส่งเสริมเศรษฐกิจดิจิทัล (depa) มุ่งยกระดับขีดความสามารถในการบริหารจัดการด้านดิจิทัลขององค์กรต่าง ๆ ในประเทศไทย รางวัลนี้ประเมินจากสมรรถภาพการใช้ดิจิทัลขององค์กรโดยที่ปรึกษาระดับโลก Boston Consulting Group – BCG ผ่านแบบประเมิน Digital Acceleration Index (DAI) ซึ่งเป็นเครื่องมือที่ใช้วัดความสามารถในการบริหารจัดการและประยุกต์ใช้ดิจิทัลภายในองค์กร ให้พร้อมรับ Digital Transform ด้วยมาตรฐานทัดเทียมกับองค์กรในกลุ่มอุตสาหกรรมเดียวกันในระดับภูมิภาคและโลก

นอกจากนี้ เอสซีจี พร้อมด้วย บริษัทสหไพศาลอินดัสทรี จำกัด ผู้ผลิตและจำหน่ายเคมีภัณฑ์ที่หลากหลาย รับรางวัล SMEs Excellence Awards ประเภท Silver Award ความเป็นเลิศประเภทอุตสาหกรรมการผลิต (Manufacturing) รางวัลนี้เปิดโอกาสให้คณะทำงานเสนอชื่อพันธมิตรหรือคู่ค้าที่เป็นองค์กรขนาดกลางและขนาดย่อมซึ่งประกอบธุรกิจด้านการผลิต การบริการ หรือการค้าปลีก/ค้าส่งที่เหมาะสมเข้าร่วมโครงการ ด้วยการส่งข้อมูลคุณสมบัติองค์กรและแนวทางการบริหารจัดการ เพื่อให้พิจารณาคัดเลือกองค์กรที่ผ่านเกณฑ์ พร้อมเข้าเยี่ยมชมและพิจารณามอบรางวัลตามระดับความเป็นเลิศ

เอสซีจีมุ่งดำเนินธุรกิจตามแนวทาง Inclusive Green Growth โดนเน้นสร้างความร่วมมือกับทุกภาคส่วน เพื่อผลักดันให้เกิดสังคมคาร์บอนต่ำ พร้อมมุ่งสู่เป้าหมาย Net Zero 2050 เติบโตอย่างยั่งยืนด้วย 4 เครื่องยนต์หลัก (4 Engines) คือ องค์กรคล่องตัว (Agile Organization) นวัตกรรมกรีน (Green Innovations) องค์กรแห่งโอกาส (Organization of Possibilities) และการสร้างสังคมที่เป็นธรรมและเท่าเทียม (Inclusive Society)

**--------------------------------------------------------------**